
הנדון: בקשת מידע במסגרת חוק חופש המידע – נגיף הרוטה

במענה לפנייתך בנושא הנדון, ובהמשך לתשובתינו מה- 1.11.17 אליך, מצורפת התייחסות נוספת של האגף לאפידמיולוגיה כפי שהועברה אלינו:
שלשול כתוצאה מהנגיף רוטה אינו מחלה מחייבת דיווח. אי לכך, אין לנו הערכה של ההיארעות הארצית השנתית. 
ב- 2016, שיעור כיסוי חיסוני לשלש המנות היה 81% מהאוכלוסייה, דומה לשנים קודמות.
במחקר שבוצע בארץ בין השנים 2011-2015, החיסון מנע כ- 77% (פחות מגיל 6 חודשים) ו- 86% (6-23 חודשים) ממקרים שאומתו במעבדה.
היתה הגנה מסוימת גם לאלה שלא חוסנו בכל המנות המומלצות (3), אם כי פחות מאלה שחוסנו מלא בשלש מנות.
למיטב ידיעתנו לא היה מקרה מוות כתוצאה מרוטה.

